Foto: GETTY IMAGES Oq uy milliy xavfsizlik kengashi vakili Ned Prays Rossiyaning Suriya prezidenti Bashar Asad tuzumiga harbiy va iqtisodiy ko‘magi Asadning "o‘z xalqiga urushni davom ettirishiga" imkon bermoqda, deb aytdi. Bu haqda AQSh prezidenti ma’muriyati saytida ma’lum qilindi. Prays bunday bayonotni BMT va Kimyoviy qurolni taqiqlash tashkiloti ma’ruzasiga izoh berish jarayonida bildirdi. Oq uy vakilining aytishicha, ma’ruza Suriya hukumat qo‘shinlari tomonidan kimyoviy qurol sifatida xlordan foydalanilishini isbotlaydi. Prays Rossiya va Eronni Suriya ixtilofida kimyoviy qurolni qo‘llashning oldini olish choralarini qo‘llab-quvvatlashga chaqirdi.